Ureuëng Cina Tajik

Ureuëng Cina Tajik, atawa Pamiri Cina (Bahsa Cina: 塔吉克族, Pinyin: Tǎjíkèzú), nakeuh saboh bansa nibak 56 boh bansa nyang geupeusah lé kuwasa Rèpublik Rakyat China.

Narit nyoe geungui keu padum-padum boh bansa Pamiri Irani. Bansa nyang paléng rame beunileuëngjih nakeuh bansa nyang geumarit bahsa Sarikoli, Shughni, ngon Wakhi. Ureueng nyoë geungui cit bahsa Uyghur, Kyrgyz ngon Cina meunyo keuneuk peugah haba ngon bansa la’én.

Bansa nyang bak thôn 2000 meubileuëng 41.028 droë nyoë, na di Xinjiang, propinsi blah barat Cina. Bubé 60% beunileuëng bansa nyoë na di Wilayah Otonomi Tajik Taxkorgan. Bansa Pamiri nyang na di Cina atawa Tajikistan hana geumarit bahsa Tajik Irani barat nyang jeuët keu bahsa rasmi Tajikistan, meula’én ngon ureuëng Tajik nyang geungui bahsa Parsi, la’én jih bak bahsa, ugama ngon reusam. Musaphé awai abad 20 nyang geujak u da'irah bansa Pamiri nyoë, geubôh nan keu bansa nyoë Sarikoli, Tajik Gunong, atawa Ghalchah. Ugama bansa nyoë nakeuh Syi’ah Ismailiyah.

Kawan:Bansa di Cina